
Πρόσκληση υποβολής εκδήλωσης ενδιαφέροντος για συμμετοχή νέων στo σεμινάριο βραχείας  εκπαίδευσης το οποίο θα υλοποιηθεί με τη συνεργασία του ΤΕΙ Δυτικής Μακεδονίας, στη Φλώρινα στο πλαίσιο του προγράμματος «Τριπτόλεμος» 2017 – 2018

Η Γενική Γραμματεία Νέας Γενιάς και Δια Βίου Μάθησης,  Διεύθυνση Νέας Γενιάς στο πλαίσιο των κεντρικών αξόνων της πολιτικής της για την προώθηση της απασχόλησης των νέων και  συνεχίζοντας την προσπάθεια ενημέρωσης και υποστήριξης των νέων που θέλουν να δραστηριοποιηθούν επαγγελματικά στον πρωτογενή τομέα της παραγωγής ανακοινώνει την έναρξη  ενός (1) επιμορφωτικού σεμιναρίου βραχείας εκπαίδευσης (διάρκειας 50 ωρών), το οποίο θα υλοποιηθεί στη Φλώρινα με τη συνεργασία του Τμήματος Τεχνολόγων Γεωπόνων του Ανωτάτου Τεχνολογικού Εκπαιδευτικού Ιδρύματος Δ. Μακεδονίας στον παρακάτω αναφερόμενο τομέα:
Μελισσοκομία
Δικαίωμα συμμετοχής έχουν νέες και νέοι, ηλικίας 18 έως και 40 ετών, άνεργοι και εργαζόμενοι. 

Η έναρξη του σεμιναρίου θα πραγματοποιηθεί την Παρασκευή 25 Μαΐου 2018.
Τo σεμινάριο, στο οποίο θα συμμετέχουν 20 άτομα, θα υλοποιηθεί στις εγκαταστάσεις του Τεχνολογικού Εκπαιδευτικού Ιδρύματος Δ. Μακεδονίας, στη Φλώρινα.

Οι αιτήσεις συμμετοχής θα υποβάλλονται μόνο ηλεκτρονικά από την Παρασκευή 24 Απριλίου 2018 έως και την Κυριακή  20 Μαΐου 2018 στην ηλεκτρονική διεύθυνση: kthanopoulos@minedu.gov.gr
Κατά την συμπλήρωση των θέσεων συμμετοχής θα δοθεί προτεραιότητα στις/στους ανέργους νέες/νέους.

Στην περίπτωση κατά την οποία ο αριθμός των ενδιαφερομένων υπερβαίνει τον αριθμό των προβλεπομένων θέσεων θα πραγματοποιηθεί δημόσια κλήρωση.
Πληροφορίες:
Διεύθυνση Νέας Γενιάς
Τμήμα Α΄ Αναπτυξιακών Δράσεων
Πανταζή Αθηνά: 210-3442492,
Θανόπουλος Κώστας: 210-3442491,

Κατσαρού Άρτεμις: 210-3442491
